**II кіші «Қарлығаш» тобының ашық ұйымдастырылған оқу қызметінің іс- әрекеті.**

**Күні:** 29.11.2018 жыл.

**Тәрбиеші:** Балжанова А.М.

**Білім беру саласы:** Таным .

**Бөлімі:** Жаратылыстану

**Кіріктірілген сабақ:** Музыка,коммуникация.

**Тақырыбы:** «Нанды құрметтейік»

**Мақсаты:**1. Балаларға ас атасы-нан екендігін,нанның адам өміріндегі ең маңызды ас екендігін, оның оңай жолмен келмейтіндігін айтып ұғындыру.Нанның қалай дастарқанға келетінін айтып оған көптеген адамдар еңбек етендігін түсіндіру.2.Дүниетанымын,ой-өрісін,еңбекқорлығын,адамгершілігін ояту және дамыту.3.Нанды қадірлеуге,қастерлеуге,нанды даярлайтын адамдарға деген құрмет сезімдерін,үлкендердің еңбегін құрметтеуге тәрбиелеу.

**Әдісі-тәсілі:** слайд арқылы көрсету,үйрету,түсіндіру,сұрақ-жауап,дидактикалық ойын.

**Қолданылатын көрнекіліктер:** суреттер, тыйым сөз,нан түрлері,бидай дәні.

**Сөздік жұмыс:** нан,диірмен,наубайхана.

**Билингвальды компонент:**нан-хлеб,диірмен – мельница .

**Тәрбиеші:** Балалар,бүгінгі ұйымдастырылған ашық оқу қызметімізге қонақтар келіп қалған екен . Қонақтармен амандасайықшы.

**Шаттық шеңбері:**

Қуан, шаттан, алақай!

Қуанатын келді күн

Қайырлы күн!

Күліп шықты күн бүгін

Сәлеметсіз бе, амансыз ба?

Бәріміз күндей жарқырайық

Бәріміз тату болайық!

**Тәрбиеші:**

- Балалар бүгінгі біздің өтетін оқу іс - әрекетіміздің тақырыбы: «Нанды құрметтейік».

Балалар бидай масақтарын бір–бірімізге беру арқылы жылы лебіздерімізді білдірейік.

-Балалар,жылдың неше мезгілі бар?

- Балалар қазір жылдың қай мезгілі?

 - Күз мезгілінің айларын атаңдаршы?

 -  Күз мезгілінің ерекшеліктерін атаңдар?

 - Балалар, айтыңдаршы күнделікті біздің дастарқанымызда қасиетті, қадірлі қандай тағам тұрады?

**Ғажайып ағаштың пайда болуы.**

Балалар біздің топта ғажайып ағаш пайда болды.

Ғажайып ағаш туралы  өтірік  әңгіме оқып береді.Баяғы өткен заманда бір патшалықтағы балабақшаның тобының балалары жерге бидайдың дәнін отырғызыпты.Ол дәнді олар  терезенің алдынан тауып алыпты.Біраз уақыт өте келе ғажайып ағашта алма емес. Алмұртта емес, апелсинге де ұқсамайтын.Нан, тоқаш,бауырсақ,печенье өсіпті.Балалар болса, түскі асқа да,кешкі асқа да осы ағаштан жұлып жей беріпті.

**Тәрбиеші:**

**-Балалар нан ағашта өседі ме екен?**

**Балалардың жауабы – Жоқ.**

**Проблемалық сұрақ**

Ал нан қалай дастарханға келеді?

 - Дұрыс олай болса нанның дастарханға қалай келетінін  әңгімелеп берейін.

**(Педагог слайд арқылы балаларға түсіндіреді)**

 -Алдымен трактормен жерді жыртады, диқандар ол жерге бидайдың тұқымын тастайды. Бірнеше күндерден кейін дәндер өсе бастайды. Бидайдың сабақтары пайда болады, оны диқандар үнемі суарып отырады. Күзде астықты комбайндармен орады және үстерінен бастырады. Бидайды диірменге апарып тапсырады.  Аппақ болып ұн дайындалады. Қап – қаптармен ұнды наубайханаға тасиды. Онда ұн иленіп, нан пісіріледі. Нан таситын көліктермен дайын нандарды дүкендерге әкелінеді. Дүкенде нанның бірнеше түрлері: бөлке, тоқаш, батон, торттар, печеньелер, бауырсақтар, бәліштер сатылымға шығарылады. Нан дастарқанға келгенше қаншама адам еңбек етеді. Мұның бәрі – адам еңбегі.Сондықтан біздер адамдардың еңбңгін бағалап нанды құрметтеп, қастерлеуіміз қажет.

-Балалар сендер шаршаған сияқтысыңдар ғой,қанеки орындарымыздан тұрып сергіту сәтін орныдап жіберейік.

**Сергіту сәті**

Көлбең, көлбең, көлеңкем,

Көлбеңдеген көлеңкем.

Тасып піскен бидайды.

Айтшы қалай жинайды?

Комбайынмен бидайды,

Былай, былай жинайды.

Қаптап ұшқан торғайдан,

Оны қалай қорғайды?

Қаптап ұшқан торғайдан,

Оны былай қорғайды.

Кіш, кіш, кіш...

Қорғап қалған бидайды,

Қамбаға әкеп жинайды.

**Билингвальды компонент:**нан-хлеб ,диханшы - хлебороб

**«Нанды қадірлейік» - «Балапан және оның достары»**

   -  Балалар көрдіңдер ме кейбір балалар нанмен ойнайды. Нанды тойғанынша жеп, қалғанын лақтырып тастайды. Бұл дұрыс емес. Нанды қадірлеуіміз керек.

Балалар, нанға қатысты мақал-мәтел, тыйым сөздер жаттап алайық.

* Нанды бір қолмен үзбе.
* Нанды, дастарқанды баспа.
* Нанды төңкеріп тастама.
* Нанды аяққа баспа.

Нанның түрлерін атау.

**-** Қанеки балалар маған нан түрлерін атаңыздаршы.

(тоқаш,батон,ақ нан,қара нан және т.б.)

**Дидактикалық ойын: «Қайсысы нан ?»  
Ойынның шарты:** Берілген суреттердің ішінен нан өнімдеріне жатпайтын тағам түрлерін шығарып тастаулары керек.

**Тіл ұстарту**

Ін-ін-ін

Жерге шықты егін.

Ән-ән-ән

Ұсақ сары дән.

Ай-ай-ай

Өсті алтын бидай.

Ан-ан-ан

Міне ыстық нан.

**Кіріктіру сабағы: Музыка « Алтын күз» әні**

**Қорытынды:** Нан біздің дастарханымызға келгенше кімдер еңбек етеді?

«Ас атасы нан, нан атасы –дән» - деген екен дана халқымыз.Сол дәннен бастап нан болғанға дейін қаншама адам маңдай терін төгеді.Ендеше, сол зор еңбекпен келген нанды қастерлеуіміз керек.Нанда аяқ асты етпей, ысырап қылмауымыз керек. Алдыңызға келген нанды таусып жеп, оның қоқысқа кетуіне жол бермеуіміз керек. Осымен ашық оқу іс –әрекетіміз аяқталды.

(Балаларды мадақтау).

Ендеше балалар,сендерге мен ұннан жасалған тәтті тоқаш алып келдім. Жарайсыңдар. Рахмет балалар.

Келген қонақтарымызбен қоштасайық